# Njitra

| Njitra Nitra
 |
| --- |
| **Panorama NjitrePanorama Njitre** |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Slovačka
 |
| **Pokrajina** |  Njitranska
 |
|  |
| **Vlast**  |
|  - **Gradonačelnik** | Jozef Dvonč
 |
|  |
| **Površina**  |
|  - **Ukupna** | 107,97
 |
| **Visina** | 190 m
 |
|  |
| **Stanovništvo** (2025)
 |
|  - **Grad** | 75.301
 |
|  - **Gustoća** | 697,40 stan./km²
 |
|  |
| **Vremenska zona** | CET (UTC+1)
 |
|  - **Ljeto (DST)** | CEST (UTC+2)
 |
| **Poštanski broj** | 949 01
 |
| **Pozivni broj** | +421 (0)37
 |
| **Registarska oznaka** | NR |
| **Službene stranice** www.nitra.sk
 |
| Karta
 |
| Njitra
 |

**Njitra** (slovački: *Nitra*, mađarski: *Nyitra*, njemački: *Neutra*) je grad u Njitranskom kraju u zapadnoj Slovačkoj. Grad je upravno središte okruga Njitra i Njitranskog kraja.

## Geografija

Nitra leži na nadmorskoj visini od 190 metra i obuhvaća površinu od 100,48 četvornih kilometara, a nalazi se u dolini rijeke Nitre u podunavskoj nizini, gdje se nalazi veći dio grad, manji dio nalazi se na planini Tribeč. Od glavnog grada Slovačke Bratislave udaljena je 92 km, a od Banske Bistrice 118 km. Drugi manje značajniji gradovi u blizini su Trnava na zapadu 53 km, Topoľčany na sjeveru 35 km, Levice na istok 42 km, Nové Zámky 37 km i Komárno 71 km na jugu. Nacionalni prirodni rezervat Zoborská lesostep nalazi se unutar gradskih granica.

## Historija

Nitra je jedan od najstarijih gradova u Slovačkoj. U 4. st. pne. je na lokaciji Martinský vrch postojalo keltsko naselje. Kasnije su na tom prostoru živjeli Kvadi (germansko pleme) i na prostoru Nitre im je bilo sjedište.

Slavenski karakter Nitre datira iz kasnog 5. stoljeća. Poznata je kao grad koji je prvi u tom dijelu Europe dobio crkvu 828. godine, a u njoj se nalazilo sjedište Nitranske Kneževine prve slavenske države na tom prostoru koja se smatra pretečom današnje Slovačke. Nitranska kneževina je obuhvaćala prostor današnje Slovačke, dijelova Austrije i Mađarske sve do Drave, tako da je graničila s Panonskom Hrvatskom, a obuhvaćala je i današnju hrvatsku Baranju. Od 833. je dio Velikomoravske Kneževine. 880. godine je u Nitri osnovana biskupija.

907. godine su Velikomoravsku kneževinu srušili Mađari i Nitra je postala dio Mađarskog Kraljevstva. 1001. ju je zauzeo poljski kralj Boleslav I. Hrabri i bila je dio Poljske do 1030. godine. Kasnije je Nitra imala autonomni status i bila dio Nitranske župe unutar Mađarskog kraljevstva. 1248. joj je kralj Bela IV. dao status slobodnog kraljevskog grada. Taj status je imala 40 godina, a kasnije je došla pod upravu grofova Csák. Nakon Mohačke bitke 1526. su Turci zauzeli srednju Ugarsku i došli do Nitre. Nekoliko puta su ju napadali i osvojili 1663. Habsburgovci su ju oslobodili 1685. U 18. st. je grad obnovljen u baroknom stilu.

1848. je grad stekao autonomni status. Kasnije se razvija industrija koja se temelji na poljoprivrednim proizvodima iz okolice. 1876. je sagrađena željeznica. Mađari provode politiku mađarizacije i zatomljuju želju Slovaka za većom samostalnošću. Nakon 1. svj. rata je Nitra dio Čehoslovačke u kojoj je ostala sve do nastanka samostalne Slovačke 1993.

Muzej Velikomoravske kneževine na trgu Svätopluka
## Znamenitosti

Najvažnija znamenitost je Nitranski dvorac (stari grad) koji je građen u 11. st. po uzoru na Praški dvorac). U sklopu dvorca je katedrala sv. Emeráma. Značajno je kazalište Andreja Bagara. Postoji Muzej Velikomoravske kneževine na trgu Svätopluka.

## Stanovništvo

Statistika stanovništva (10 godina)| Godina: | 1995. | 2005. | 2015. | 2025. |
| --- | --- | --- | --- | --- |
| Broj ljudi: | 87.357 | 85.172 | 77.670 | 75.301 |
| Razlika: |  | -2,50 % | -8,80 % | -3,05 % |

Statistika stanovništva| Godina: | 2024. | 2025. |
| --- | --- | --- |
| Broj ljudi: | 75.945 | 75.301 |
| Razlika: |  | -0,84 % |

Prema procjeni stanovništva iz 2005. godine grad je brojao 85.172 stanovnika..

### Etnički sastav

* Slovaci - 95,4%
* Mađari - 1,7%
* Česi - 0,9%
* Romi - 0,4%

### Religija

* rimokatolici - 74,2%
* ateisti - 17,2%
* luterani - 2,8%

(etnički sastav i religija su prema službenome popisu stanovništva iz 2001. godine)

## Značajne osobe

* Ernest Horniak (\*1907 – † 1979), SDB, rimokatolički svećenik, religijski zatvorenik (osuđen na 12 godina zatvora).

## Gradovi prijatelji

|  |  |  |
| --- | --- | --- |
| * Gosford, Australija
* Zielona Góra, Poljska*(od 1992.)*
* České Budějovice, Češka
* Zoetermeer, Nizozemska
* Kroměříž, Češka
 |  | * Spišská Nová Ves, Slovačka
* Osijek, Hrvatska
* Bački Petrovac, Srbija
* Naperville, SAD
 |

## Reference

## Vanjske veze

* Službena stranica grada
* Panoramske slike Nitre Arhivirano 2009-04-15 na Wayback Machine-u
* Povijesne fotografije Nitre Arhivirano 2007-01-24 na Wayback Machine-u
* Slike, vijesti i događanja u gradu